b'\n_START_ARTICLE_\nX (album Kylie Minogue)\n_START_SECTION_\nO albumu\n_START_PARAGRAPH_\nTo je njen 10. studijski album, njeno prvo izdanje nakon kompilacije Ultimate Kylie iz 2004. godine, i njen prvi studijski album nakon Body Language iz 2003. godine. Debitantki singl s albuma X je "2 Hearts". Objavljen u studenom 2007. godine u svijetu. Debitantki singl ameri\xc4\x8dkog izdanja albuma iz travnja 2008. godine je "All I See"._NEWLINE_Rad na albumu po\xc4\x8deo je nakon Minogueinog oporavka od raka dojke i uz radioterapije. Njen rak, koji je dijagnoziran u svibnju 2005. godine, rezultirao je  odlaganjem njene turneje Showgirl: The Greatest Hits Tour. Minogue je nastavila turneju u kasnoj 2006. godini, u sredini snimanja albuma X, i zavr\xc5\xa1ila je sljede\xc4\x87e godine._NEWLINE_Usprkos razli\xc4\x8ditim kriti\xc4\x8dkim ocjenama, X je nominiran za BRIT Award nagradu za "Najbolji me\xc4\x91unarodni album" i debitirao je na prvom mjestu u Australiji, i na jednom od prvih 5 mjesta u Ujedinjenom Kraljevstvu. Nema slu\xc5\xbebene statistike za prodaju albuma, ali britanske novine The Times su 2008. godine u prosincu objavile da je prodano preko 1 milijun primjeraka albuma X \xc5\xa1irom svijeta.  _NEWLINE_3. prosinca 2008. godine objavljeno je da album X nominiran za nagradu Grammy u kategoriji Best Electronic/Dance Album  (Najbolji elektroni\xc4\x8dki/dance album) i tako je Minogue dobila svoju 5. nominaciju za Grammy.\n_START_SECTION_\nPozadina\n_START_PARAGRAPH_\nDok se oporavljala u Melbourne-u, Minogue je po\xc4\x8dela pisati tekstove pjesama, s obzirom da nije radila nikakvu glazbu prethodne godine. Inspirisana mislima o svemu \xc5\xa1to je htjela uraditi jednom kad se oporavi i njenim sumnjama o nastavku karijere, napisala je tekstove koji su kasnije formirali   osnove pjesama \xe2\x80\x9cCosmic\xe2\x80\x9d i \xe2\x80\x9cNo More Rain\xe2\x80\x9d._NEWLINE_Nakon oporavka od raka, X je bio prvi album za koji je pripremala da ga snimi, nakon \xc5\xa1to je bila zauzeta zbog zavr\xc5\xa1etka kruga snimanja, izdanja i turneje. Bila je zabrinuta jer nije pjevala neko vrijeme i bojala se da ne mo\xc5\xbee nastupati tako brzo nakon terapije od raka. Minogue je po\xc4\x8dela raditi na albumu u svibnju 2006. godine, prekinula na kraju godine zbog nastavka Showgirl turneje, a jednom kad se turneja zavr\xc5\xa1ila, vratila se u studio da zavr\xc5\xa1i album, osje\xc4\x87aju\xc4\x87i da je zavr\xc5\xa1avanje albuma njen cilj._NEWLINE_Po\xc4\x8detna snimanja u New Yorku s Jakeom Shearsom i Babydaddy rezultirala su pjesmama "White Diamond" i "Singing In My Sleep" prije nego \xc5\xa1to se Minogue vratila svojim stalnim pomo\xc4\x87nim piscima Biffco (Richard Stannard, Julian Peake i Paul Harris) u Brighton da radi na ve\xc4\x87em broju pjesama. Ova suradnja je zavr\xc5\xa1ila jako produktivno, s pjesmama "Stars", "Fall For You", "Ruffle My Feathers", "Taprobane" i "I Don\xe2\x80\x99t Know What It Is". Tijekom Biffco snimanja, \xc5\xa1kotski glazbenik Calvin Harris radio je s timom na pjesmi "In My Arms", dok je Stannard dao pjesmu "The One", koju je producirao s Russellom Smallom i Jamesom Wiltshirom, \xc4\x8dlanom sastava Freemasons. Stannard je tako\xc4\x91er radio s Stuartom Crichtonom na "Tell It Like It Is", Daveom Morganom ("Simple Boy"), Robom Davisom ("One To One"), Martinom Harringtonom, Ashom Howesom i Hannah Robinson ("Give Up To Love")._NEWLINE_Jednom kad su snimanja zavr\xc5\xa1ena, Parlophonov A&R tim po\xc4\x8deo je slati pisma mnogim umjetnicima, producentima i tekstopiscima da pomognu Minogue i njenom timu. Minogue je nastavila raditi sa sve ve\xc4\x87im brojem umjetnika, bilo to profesionalaca, bilo umjetnika u usponu, na svom novom materijalu za album. Harris se vratio na projekt s pjesmom "Heart Beat Rock", snimanja s \xc5\xa1kotskim glazbenikom Mylom rezultirala su pjesmama "I\xe2\x80\x99m In The Mood For Love" i "Spell of Desire" dok je Londonski sastav Kish Mauve producirao dvoje vlastite pjesme za Minogue,"2 Hearts" i "Lose Control". Boy George i Amanda Ghost napravili su pjesmu "I\xe2\x80\x99m Ready", s daljim materijalom od Roba Davisa, Hannah Robinson ("So Safe"), Henrika Korpija ("Never Be Lonely"), Siobhan Fahey, Goldfrappa, Sneaky Sound System, Hot Chip i Alana Braxe-a._NEWLINE_Minoguein materijal pribli\xc5\xbeio se te\xc5\xbeoj elektronici s novim suradnjama. Danski producenti Mich Hedin Hansen i Jonas Jeberg poslali su demo pjesme "Like A Drug" Parlophone-u, koji ga nije odmah prihvatio, ali jeste u drugom poku\xc5\xa1aju. Minogue je snimila pjesmu u Londonu, a kasnije je snimila "All I See" (napisao ju je tekstopisac ku\xc4\x87e EMI Edwin "Lil Eddie" Serrano), "Down Down" i "Rippin\xe2\x80\x99 Up The Disco" s njima. Snimanja u Stockholmu s tekstopiscom Karen Poole i \xc5\xa1vedskim producentima Bloodshy & Avant rezultirala su pjesmama "Speakerphone", "Cherry Bomb" i "Nu-Di-Ty". Minogue im je dala svoj tekst i prihvatila rad na pjesmi "No More Rain" s njima, ali njihov te\xc5\xbeak produkcijski stil nije dobro radio na pjesmi._NEWLINE_Minogue je zatra\xc5\xbeila snimanje u studiju u Ibizi sa svojim pro\xc5\xa1lim suradnikom Karen Poole, i novim suradnikom Gregom Kurstinom, ameri\xc4\x8dkim glazbenikom i producentom. Napisali su pjesme "Wow", "King or Queen", "Deepest Blue", "Carried Away", "Do It Again", i "Magnetic Electric". Minogue je dala pjesmu "No More Rain" Kurstinu da zavr\xc5\xa1i novu produkciju pjesme. Poole je radila s Soul Mechanics na pjesmi "My Love Is Real"._NEWLINE_Snimljeno je jo\xc5\xa1 novih pjesama za album. Minogue je snimila obradu pjesme od Roxy Music "Love Is The Drug" s Calvinom Harrisom, i zavr\xc5\xa1ila pjesmu "Cosmic" s producentom Egom White. Minogue je uklju\xc4\x8dila i tekstopisca Guya Chambersa, koji joj je dao pjesmu koji je napisao pro\xc5\xa1le godine i u nju uklju\xc4\x8dio isje\xc4\x8dak iz pjesme "Bonnie et Clyde" Serge Gainsbourga. Cathy Dennis se pridru\xc5\xbeila Minogue u daljoj obradi pjesme, koja je postala "Sensitized". Ona je tako\xc4\x91er napisala nekoliko pjesama za Minoguein album, uklju\xc4\x8duju\xc4\x87i suradnju s producentom Markom Ronsonom nazvanu "Boys Boys Boys". Minogue je tako\xc4\x91er uradila nekoliko pjesama sa svojim dugim suradnikom Stevom Andersonom iz Brothers In Rhythm, uklju\xc4\x8duju\xc4\x87i pjesme "Hush Hush", "Flower" i "That\'s Why They Write Love Songs"._NEWLINE_\xc5\xa0kotski glazbenik Mylo tako\xc4\x91er je dopunio nekoliko pjesama za album s Minogue. Nakon snimanja pjesama u studiju rekao je: "Poslane su da se montiraju i bit \xc4\x87e na kona\xc4\x8dnom albumu". Bio je \xc5\xa1okiran kad je album izdan bez ijedne pjesm eu koju je bio uklju\xc4\x8den. "Iskreno, mislim da je album totalni nered, posebno za pjesmu koju je ona ustvari ukrala, (od Kish Mauve) "2 Hearts"", rekao je za BBC Radio 1.\n_START_SECTION_\nNaziv albuma\n_START_PARAGRAPH_\nNaziv albuma, X, je \xc4\x8dista referenca da je to Minoguein deseti studijski album, jer X zna\xc4\x8di rimski broj 10. Kasnije je u intervjuu na njenoj slu\xc5\xbebenoj stranici re\xc4\x8deno da su tokom perioda produkcije obo\xc5\xbeavatelji na njenim forumima dali albumu ime Album X. Zbog toga je ona albumu dala ime X._NEWLINE_Tako\xc4\x91er mislilo se da je ime albuma referenca na INXS-ov album X, koji je objavljen dok je Minogue izlazila s Michaelom Hutchenceom. Na albumu je pjesma "Suicide Blonde" za koju se mislilo da je o Kylie.\n_START_SECTION_\nPromocija\n_START_PARAGRAPH_\nDa promovira objavljivanje albuma, Minogue je izvela ekskluzivni show na televizijskom kanalu ITV1 nazvan The Kylie Show, na kojem je  pjesama s novog albuma i njena 4 pro\xc5\xa1la hita. Prvi put prikazan je 10. studenog 2007.. Minogue se tako\xc4\x91er pridru\xc5\xbeila Jou Whileyu na Radiju 1 za poseban show za promociju novog albuma nazvan Kylie and Whiley tijekom kojeg su ponovno napravili scenu iz Neighbours. Tako\xc4\x91er, Kylie je izvela nekoliko pjesama u raznim europskim emisijama._NEWLINE_28. studenog 2007. godine, Minogue je izjavila da \xc4\x87e promovirati X europskom turnejom koja \xc4\x87e biti nazvana KylieX2008._NEWLINE_Za promovira album, Kylie se pojavila u australskom "Sunrise" jutarnjem showu 14. sije\xc4\x8dnja 2008. godine. Pojavila se u nekoliko emisija u SAD-u da promovira album i debitantski singl s njega. 31. o\xc5\xbeujka dala je interbju za show Today na programu NBC s Mattom Lauerom. Minogue je tako\xc4\x91er izvela "All I See" i "Can\'t Get You out of My Head" u\xc5\xbeivo 1. travnja 2008. na finalnoj emisiji ameri\xc4\x8dkog izdanja emisije Ples sa zvijezdama. Tako\xc4\x91er, nastupila je u showu The Late Late Show with Craig Fergusoni The Ellen DeGeneres Show izvode\xc4\x87i "All I See" i pojavila se u sedmoj sezoni emisije American Idol u posebnom dijelu Idol Gives Back zajedno s nekim od najve\xc4\x87ih imena u glazbi, kao \xc5\xa1to su Gloria Estefan, Celine Dion, Bono, Annie Lennox, Maroon 5, Emma Bunton, Geri Halliwell itd. 8. travnja 2008. godine. To je bilo Minogueino zadnje pojavljivanje u SAD-u prije nego \xc5\xa1to se vratila u Englesku i po\xc4\x8dela pripremati za turneju, koja je po\xc4\x8dela 6. svibnja 2008. godine u Parizu. Na\xc5\xbealost, album je debitirao na 139. mjestu. Neki su obo\xc5\xbeavatelji ukorili odgo\xc4\x91enjo objavljivanje albuma u SAD-u, jer po\xc5\xa1to je tu izdan 6 mjeseci nakon svog me\xc4\x91unarodnog objavljivanja, obo\xc5\xbeavatelji su za to vrijeme kupili va\xc5\xbene ina\xc4\x8dice albuma u Ujedinjenom Kraljevstvu._NEWLINE_Glavni problem s promocijom albuma bio je siroma\xc5\xa1an izbor singlova od Minogueinih menad\xc5\xbeera.  Mnogi izvori, uklju\xc4\x8duju\xc4\x87i Pereza Hiltona jako su pozitivno ocijenili pjesmu  "Speakerphone", koju su producirali Bloodshy i Avant. Jo\xc5\xa1 jedan obo\xc5\xbeavatelj pjesme je ameri\xc4\x8dka pjeva\xc4\x8dica Madonna koja je pjesmu stavila na svoj Celebrity popis pjesama na iTunesu 2008. godine, izjavljuju\xc4\x87i da je "Speakerphone" najbolja pjesma s albuma. U premijernoj epizodi druge sezone od "America\'s Best Dance Crew," koja je prikazana 19. lipnja Fanny Pak koristili su tu pjesmu u Crew Choice Challenge. Pjesma je komentirana kao jako moderna i napredna, posebno za ameri\xc4\x8dke slu\xc5\xa1atelje koji su je uspore\xc4\x91ivali s "Can\'t Get You Out of My Head". Ostali su govorili da bi "Wow" ili "Like A Drug" trebali biti debitantski singlovi s albuma u SAD-u. Ipak, objavljen je singl "All I See", koji nije bio jako uspje\xc5\xa1an. U Europi, dodatni problem bio je \xc5\xa1to je pjesma "2 Hearts" drasti\xc4\x8dni skok od Minogueinog ostalog rada (posebno onog na albumu X) i \xc4\x8disto duplicirana ina\xc4\x8dica Kish Mauvea. Objavljivanje zadnjeg singla, "The One" zanemareno je jer je objavljen samo u digitalnom formatu s promotivnim videospotom. Singl ina\xc4\x8dicu su remiksirali Freemasons u vi\xc5\xa1e klupski stil._NEWLINE_Kratko vrijeme nakon toga, Minogue je izjavila da je razo\xc4\x8darana albumom._NEWLINE_ \xe2\x80\x9eKad se osvrnem na pro\xc5\xa1lost, trebali smo ga bolje uraditi, ka\xc5\xbeem po\xc5\xa1teno. Dali smo vrijeme koje smo imali, i to je to.  \'Wow\', \'In My Arms\' i \'2 Hearts\' su krekeri. Sla\xc5\xbeu se kao \xc5\xbeaba u \xc4\x8darapi.\xe2\x80\x9d\n_START_SECTION_\nSAD\n_START_PARAGRAPH_\nX je objavljen u SAD-u u izdanju diskografskih ku\xc4\x87a Capitol Records i Astralwerks 1. travnja 2008. godine. Popis pjesama se ne razlikuje od onog na ostalim me\xc4\x91unarodnim izdanjima osim nove ina\xc4\x8dice pjesme "All I See", na tom albumu ona je duet s reperom Mimsom kao bonus pjesma. Album je dostupan za digitalno preuzimanje u SAD-u preko iTunesa (gdje je dospio na 43. mjesto) i na  Zune ++++etplace._NEWLINE_"All I See" je izdan u digitalnom formatu 11. o\xc5\xbeujka 2008. godine i objavljen na Ameri\xc4\x8dkoj radiju 15. travnja 2008. godine, mjesec kasnije nakon \xc5\xa1to je postala dostupna za digitalno preuzimanje i jo\xc5\xa1 2 tjedna nakon \xc5\xa1to je izdana kao singl, dospijevaju\xc5\xbei samo na 139. mjesto na ljestvici Billboard 200._NEWLINE_Na kraju godine, album je nazvan tre\xc4\x87im najboljim albumom godine od The Dallas Morning News.\n_START_SECTION_\nKopnena Kina\n_START_PARAGRAPH_\nU Kopnenoj Kini izdanje albuma X objavljeno je 16. velja\xc4\x8de 2008. pod diskografskom ku\xc4\x87om EMI. Na albumu je 10-ak preure\xc4\x91enih pjesama, uklju\xc4\x8duju\xc4\x87i hit singlove "2 Hearts", "Wow" i "In My Arms" kao duet s Jolin Tsai. Na tom izdanju albuma nisu pjesme "Like A Drug", "Speakerphone" i "Nu-di-ty" zbog kineskih pravila cenzure.\n_START_SECTION_\nMeksiko\n_START_PARAGRAPH_\nS objavljivanjem \xc5\xa1panjolske ina\xc4\x8dice pjesme "In My Arms", kao duet s meksi\xc4\x8dkim pjeva\xc4\x8dem Aleksom Syntekom, diskografska ku\xc4\x87a EMI Music M\xc3\xa9xico objavila je posebno meksi\xc4\x8dko izdanje 26. kolovoza 2008. godine. Pjesma je uklju\xc4\x8dena kao bonus pjesma i ne zamjenjuje originalnu kao u tajvanskom izdanju.\n_START_SECTION_\nJapan\n_START_PARAGRAPH_\nU Japanu je izdana druga\xc4\x8dija ina\xc4\x8dica albuma. Na albumu je ure\xc4\x91enih 15 pjesama i dvije bonus pjesme, "King or Queen" i "I Don\'t Know What It Is", B-strane singla "2 Hearts".'